Ice Group

AINMT ASA (tidligere ice group asa) var tidligere eier av teleselskapet ice som leverer tjenester innen mobiltelefoni og mobilt bredbånd gjennom ice i Norge med hovedkontor i Nydalen i Oslo.

Ice Group ble notert på Oslo Børs’ Oslo Axess markedsplass i mai 2019. 

Historie
I august 2017 skiftet AINMT Holdings AB navn til ice group. 

Ice Group har også tidligere eid virksomheter i Sverige, Danmark, Brasil, Indonesia og Filippinene.  Selskapets 30 prosent eierandel i det brasilianske teleselskapet Nextel Brasil ble solgt i 2018, mens virksomhetene i Indonesia og Filippinene ble fisjonert ut i september 2018 og deretter omdøpt til Net1 International Holdings AS og notert på NOTC-listen.

I februar 2019 solgte Ice Group selskapets svenske virksomhet til svenske Teracom Group AB, som er et statlig eid selskap som på 1990-tallet overtok driften av de riksdekkende radio- og TV-nettene fra det svenske Televerket.

I juni 2020 solgte Ice Group den danske virksomheten Ice Danmark til Cibicom A/S. Ice Danmark tilbød mobilt bredbånd og IP-telefoni gjennom datterselskapet Net 1. 

I mars 2022 solgte Ice Group den operasjonelle virksomheten til Lyse AS og endret navn til AINMT ASA.

 Referanser 

 Eksterne lenker 


Kategori:Norske teleselskaper
Kategori:Selskaper notert på Oslo Axess